Robert Pattinson

Robert Thomas-Pattinson (Londres, 1986ko maiatzaren 13ahttp://www.people.com/people/robert_pattinson People.com webguneko artikulua.) Erresuma Batuko abeslari, aktorea eta modeloa da. Twilight Sagan Edward Cullen pertsonaia antzezteagatik bereziki ezaguna, baita Harry Potteren pelikula baten Cedric Diggoryrena egiteagatik ere.

 Biografia 
Pattinson Londresen (Ingalaterra) jaio zen, 1986ko maiatzaren 13an. Haren ama Clarek modelismo agentzia baten egiten zuen lan, eta aita Richardek Ameriketako Estatu Batuetatik antzinako autoak inportatzen zituen. 15 urte zituela Barnes konpainian eman zion hasiera bere karrerari antzerkiaren adarrean. Konpainia hartan urte batzuk eman ondoren hainbat antzezlanetan parte hartu zuen. Robert deigarri suertatu zitzaion aktore-agente bati Tess of the D'Urbervilles antzerkia antzezten ari zen bitartean eta ordutik aurrera berarentzako pertsonai eta lan profesionalagoak bilatzen hasi zitzaizkion.

Une hartaz geroztik alemaniar film askotan parte hartu zuen, esate baterako Die Nibelungen – Der Fluch des Drachen izenburukoan 2004ean, eta Vanity Fairren ere Rawdy Crawlyarena egiten, baina bere eszenak ezabatuak izan ziren eta DVD bertsioan baino ezin dira ikusi.

2005eko maiatzean Erresuma Batuko The Woman Before filmaren estreinaldian agertzeko kontratatu zuten, baina hasi baino lehen kaleratu egin zuten eta Tom Rileyk ordeztu zuen. Urte horren amaieran, Cedric Diggoryrena egin zuen "Harry Potter"ren pelikula batean. Ondorioz, Pattinson Times Online egunkariak "British Star of Tomorrow" (euskaraz: 'Etorkizuneko Britaniar Izarra') izendatua izan zen, Jude Law berria izango zela iragarri zuen egunkari birtualak.

Hacketten 2007ko udazkenerako bildumaren publizitatezko kanpainan agertu zen. Urte horretan bertan, Robertek Twilight izeneko filman Edward Cullenena egingo zuela jakitera eman zen, Stephenie Meyer best-seller homonimoan oinarritutako filmea. Era berean pelikularen soinu bandan parte hartzen du Never Think abestiarekin. Robertek behin baino gehiagotan adierazi du diska bat grabatzea gustatuko litzaiokeela, baina ez diskoetxe baten eskutik, baizik eta era independentean.
The Summer House, How to be (Zine festibal bakar batean aurkeztua), That Bad Mother´s Handbook, eta Little Ashes (Salvador Dalí gaztearena egiten) filmetan agertzen da ere.

2009ko urtarrilean Parts per Billion izeneko pelikula bat grabatzekotan zegoen, baina azkenean ezin izan zuen filmatzean parte hartu denbora falta zela eta. Urte bereko martxoan Twilight pelikularen bigarren partea (Ilargi berria) grabatzen hasi zen Edwar Cullen interpretatuz.

 Filmografia 
UrteaFilmaRola2004Vanity FairRawdy Crawley heldua.2005Harry Potter and the Goblet of FireCedric Diggory2008How to BeArtTwilightEdward Cullen2009Little AshesSalvador DalíEdward Cullen2010Remember MeTyler HawkinsEdward CullenLove & DistrustRichard2011Water for ElephantsJacob JankowskiThe Twilight Saga: Breaking Dawn – Part 1Edward Cullen2012Bel AmiGeorges DuroyCosmopolisEric PackerThe Twilight Saga: Breaking Dawn – Part 2Edward Cullen2014The RoverReynoldsMaps to the StarsJerome Fontana2015Queen of the DesertT. E. LawrenceLifeDennis Stock2016The Childhood of a LeaderCharles Marker / Adult PrescottThe Lost City of ZHenry Costin2017Good TimeConstantine "Connie" NikasFear & ShameBere burua2018DamselSamuel AlabasterHigh LifeMonte2019The LighthouseEphraim Winslow / Thomas HowardThe KingThe DauphinWaiting for the BarbariansMandel ofiziala2020TenetNeilThe Devil All the TimePreston Teagardin2022The BatmanBruce Wayne / Batman

 Erreferentziak 

 Kanpo estekak 
  Robert Pattinsonen fitxa IMDB-n.

Kategoria:Ingalaterrako aktoreak
Kategoria:Londrestarrak
Kategoria:Harry Potterreko aktoreak